**Azərbaycan Respublikasının Ailə, Qadın və Uşaq Problemləri üzrə Dövlət Komitəsinin 2022-ci il üzrə fəaliyyəti haqqında**

**H E S A B A T**

Azərbaycan Respublikası Ailə, Qadın və Uşaq Problemləri üzrə Dövlət Komitəsi öz fəaliyyətində Azərbaycan Respublikasının Konstitusiyasını, Prezidentin fərman və sərəncamlarını, Nazirlər Kabinetinin qərar və sərəncamlarını, respublikanın tərəfdar olduğu beynəlxalq konvensiyaları, dövlət proqramlarını rəhbər tutaraq müvafiq sahələr üzrə vəzifələrini icra edir.

Komitə 2022-ci ildə əsasnaməsi ilə müəyyən edilmiş istiqamətlər üzrə və iş planına uyğun fəaliyyət göstərmişdir. Öz fəaliyyətində o, bütün dövlət orqanları, beynəlxalq və qeyri-hökumət təşkilatları və media quruluşları ilə səmərəli əməkdaşlıq etmişdir.

Cari il ərzində Komitə **16 Dövlət Proqramı** üzrə öhdəliklərini və eyni zamanda **5 Milli Fəaliyyət Planlanın**ın icrası istiqamətində tədbirlər həyata keçirmişdir.

Qanunvericiliyin təkmilləşdirilməsi istiqamətində Komitə tərəfindən 11 sənəd layihəsi hazırlanmış, 10 sənəd layihəsinə rəy və təkliflər verilmişdir. Eyni zamanda fəaliyyət istiqamətlərinə uyğun məsələlər üzrə (yetkinlik yaşına çatmayanların işləri və hüquqlarının müdafiəsi üzrə komissiyanın 2023-cü il tədbirlər planına təkliflər, uşaq müəssisələrinin fəaliyyətinə nəzarətin artırılması, dövlət və qeyri-dövlət uşaq müəssisələrində normaların müəyyən olunması və s. mövzular) müxtəlif qurumlara 20 tövsiyə və təklif sənədi hazırlanmışdır.

Xüsusi olaraq, əhalinin sosial xidmətlərlə daha çevik formada əlaqələndirilməsi məqsədilə sosial xidmət müəssisələrini əks etdirən ölkə üzrə vahid interaktiv xəritənin yaradılması barədə tövsiyə sənədi Əmək və Əhalinin Sosial Müdafiəsi Nazirliyinə göndərilmişdir.

**Postmüharibə dövründə psixososial işin aparılması məqsədilə**, 272 şəhid və qazi ailəsinə səfər edilmiş və həmin ailələrdən olan uşaqlar yerli Uşaq və Ailələrə Dəstək Mərkəzlərinin xidmətlərinə cəlb edilmişdir. Əlavə olaraq “Postmüharibə dövründə uşaqlar və şəhid ailələrinə psixososial dəstək” layihəsi çərçivəsində Ağdam və Goranboy rayonunun 2 kəndində 6-16 yaşlı **100 uşağa** və onların ailəsinəpsixososial dəstək göstərilmişdir.

Cari ilin oktyabr-dekabr aylarında  Zəngilan rayonunun xüsusi nümayəndəliyi ilə birgə Ağalı kəndinə köçürülmüş əhali qrupu arasında sorğular keçirilmiş, Ağalı icmasında Ailə klubunun yaradılması ilə bağlı konsepsiya və tədbirlər planı hazırlanmışdır. Dekabr ayında Dövlət Komitəsinin sədri Bahar Muradova Ağalı kənd sakinləri və uşaqlarla görüşlər keçirmişdir.

Cari ildə Komitə sədri ali məktəbə daxil olan şəhid həyat yoldaşları ilə görüşlər keçirmişdir

**Komitə Kütləvi İnformasiya Vasitələri ilə** səmərəli əməkdaşlıq edərək, KİV tərəfindən daxil olmuş 266 media müraciətinin cavablandırılmasını təmin etmişdir. Bu müracətlərin əsas mövzuları uşaq hüquqları və uşaq iştirakçılığı (60), məişət zorakılığı (50), erkən nikah halları (49) ilə bağlı olmuşdur.

Komitə və Medianın İnkişafı Agentliyinin birgə təşkilatçılığı ilə media nümayəndələri üçün “Mediada gender bərabərliyi və peşəkarlıq” mövzusunda **25 jurnalistin iştirakı ilə** 2 günlük təlim keçirilmiş, həmçinin Jurnalistika ixtisası üzrə təhsil alan tələbələr üçün İsmayıllı rayonunda Yay Təlim Proqramı təşkil olunmuşdur.

“Açıq hökumətin təşviqinə dair 2020-2022-ci illər üçün Milli Fəaliyyət Planı”nın icrası, həmçinin ictimai nəzarətin gücləndirilməsi, şəffaflığın təmin edilməsi, həmçinin Dövlət Komitəsinin fəaliyyəti ilə tanış olmaq məqsədilə cari ilin sentyabr ayında “Açıq qapı” günü keçirilmişdir.

Cari ildə Komitə tərəfindən aşağıda qeyd edilən 7 mövzuda **araşdırma və təhlillərin** aparılmasına başlanılmışdır:

* “Uşaqlara qarşı zorakılıq hallarının səbəbləri, miqyası, nəticələri və qarşısının alınması:Qanunvericilik və onun tətbiqi praktikası” analitik hesabat;
* Ölkədə qohum evlilikləri üzrə vəziyyətin öyrənilməsinə dair keçirilmiş tədqiqatın təhlili;
* Azərbaycanda erkən uşaqlıq dövründə xidmətlərin əlçatanlığı və təminatına dair araşdırmanın təhlili;
* “Azərbaycanda seksual qısnama: qanunvericilik və onun tətbiqi praktikası” adlı analitik hesabat;
* Medianın intiharlarla təsirinə dair araşdırma;
* Təhsil müəssisələrində rəhbər vəzifələrdə gender bərabərsizliyinin təhlili;
* Erkən nikah hallarının araşdırılması və təhlili.

Dövlət Komitəsinin və Azərbaycan Milli Elmlər Akademiyasının birgə təşkilatçılığı ilə “Azərbaycanda seksual qısnama: qanunvericilik və onun tətbiqi praktikası” adlı analitik hesabatın təqdimatı keçirilmişdir.

Həmçinin, Dövlət Komitəsinin sifarişi əsasında Sosial Tədqiqatlar Mərkəzi tərəfindən hazırlanmış “Azərbaycanda uşaqların ailə-cəmiyyət münasibətlərində yeri və rolu” analitik hesabatının nəticələrinə həsr edilən konfrans keçirilmişdir.

Eyni zamanda aşağıdakı mövzularda hesabatlar hazırlanmışdır:

* “Uşaq hüquqlarının təmin edilməsi vəziyyətinə dair illik hesabat”;
* “İdeologiyanın əsasları adlı sənədin icrası ilə bağlı 2022-ci il üzrə ailə institutunun inkişafı, qadın və  uşaq hüquqlarının həyata keçirilməsi istiqamətində  və qarşıya qoyulan hədəflər çərçivəsində görülən işlər”;
* “Azərbaycan Respublikası Nazirlər Kabinetinin  "Gənclər arasında ailənin və nikahın əhəmiyyəti, onun qorunması və möhkəmləndirilməsi məqsədilə erkən nikahın və qohumlar arasında nikahın mənfi nəticələrinə dair maarifləndirmə Qaydası" nın icrası ilə bağlı dövlət qurumları tərəfindən 2022-ci il ərzində  görülmüş işlər”;
* “Kommunikasiya Strategiyası”;
* “Sosial Media Siyasəti”.

**Komitəyə daxil olan vətəndaş müraciətlərinə baxılması, təhlilin aparılması və aidiyyəti üzrə əlaqələndirilməsi ilə bağlı işlərin görülməsi.** 2022-ci il ərzində Komitəyə 4111 vətəndaş müracəti daxil olmuşdur. Vətəndaş müraciətlərinin mövzular üzrə təhlilindən aydın olmuşdur ki, məhkəmə qərarlarının icrası (825), məişət zorakılığı (468), müxtəlif yönümlü sosial müavinətlərin, yardımların, təqaüdlərin alınması (264), müayinə və müalicə olunmaqda köməklik (237) ilə bağlı müraciətlər üstünlük təşkil edir.

Eyni zamanda cari il ərzində 860 Gender-əsaslı zorakılıqla bağlı Qaynar Xəttə 269 müraciət daxil olmuşdur.

Məişət zorakılığı ilə bağlı daxil olan müraciətlərlə dair lazımı tədbirlər görülmüş, yerli icra hakimiyyətlərinin Gender zorakılığı və uşaqlara qarşı zorakılıq üzrə monitorinq qrupları ilə əlaqə saxlanılaraq, müraciətlər Komitə tərəfindən nəzarətə götürülmüşdür. Cari il ərzində daxil olan cavab məktublarının təhli nəticəsində məlum olmuşdur ki 41 vətəndaşa mühafizə orderi verilmişdir.

Azərbaycan Respublikasının Prezidenti cənab İlham Əliyevin tapşırığına əsasən, mərkəzi icra hakimiyyəti orqanlarının rəhbərləri tərəfindən bölgələrdə vətəndaşların qəbulları bərpa edildikdən sonra Komitə sədri 8 region üzrə (Zərdab, Saatlı, Şamaxı, Masallı, İsmayıllı, Abşeron, Gəncə, Ağdaş, Biləsuvar) vətəndaş qəbulunu həyata keçirmişdir. Regional qəbullarda 108 müraciətə baxılmışdır.

Cari ildə **Könüllülük proqramına** müraciət edən 170 nəfər arasından 58 könüllü seçilərək, Komitənin işinə cəlb edilmişdir. Proqram çərçivəsində könüllülərə müxtəlif mövzularda **21 təlim** keçilmişdir. Könüllülərin Şüvəlan və İsmayıllı Uşaq və Ailələrə Dəstək Mərkəzlərinə, “Uşaq Qaynar Xətt” xidmətinə səfərləri təşkil olunmuşdur.

Eyni zamanda cari ilin fevral ayından etibarən 14 həftə ərzində (16 fevral - 25 may) müxtəlif universitetlərdən olan **51** **nəfər** 4-cü kurs tələbəsi Komitənin müvafiq şöbələrində və Şüvəlan UADM-də təcrübə keçmişlər.

**Ailə məsələləri ilə bağlı il ərzində keçirilən** 53 təlim, seminar və icma görüşlərində 6553 nəfər iştirak edərək faydalanmışdır. 420-dən çox maarifləndirmə vəsaiti iştirakçılara paylanılmışdır.

Ailə məsələləri ilə bağlı **5 sosial layihə** (“Həyatının memarı-Sən özünsən”, “Birlikdə faydalanaq”, “Oxuyaq və paylaşaq”, “İnsan alveri və məcburi əməyə YOX deyək!”, “Ailələrimizi tanıyaq”) həyata keçirilmişdir. Bu layihələr çərçivəsində **14 mövzuda** **4492 nəfərin** iştirakı ilə təlim, seminar və icma görüşləri keçirilmişdir.

Elm və Təhsil Nazirliyi ilə birgə əməkdaşlıq çərçivəsində Komitə tərəfindən **4 mövzu üzrə** (“Ailə dəyərləri”, “Milli-mənəvi dəyərlər”, “Ailə dəyərlərinin övlad-valideyn münasibətlərinə təsiri”, “Sağlam ətraf mühit və sağlam həyat tərzi”) Bakı şəhərinin **3 rayonunda** (Xətai, Binəqədi, Sabunçu rayonları) və Sumqayıt şəhərinin bir neçə təhsil və internat müəssisələrində **530 nəfərin** iştirakı ilə təlimlər və eyni zamanda “Təbiətin qoruyucuları” adlı ağacəkmə aksiyası keçirilmişdir.

“Gənclər arasında ailənin və nikahın əhəmiyyəti, onun qorunması və möhkəmləndirilməsi məqsədilə erkən nikahın və qohumlar arasında nikahın mənfi nəticələrinə dair maarifləndirmə Qaydası”ndan irəli gələn öhdəliklərin icrası məqsədilə Sabunçu rayonunun **6 qəsəbəsində** (Maştağa, Nardaran, Bilgəh, Bakıxanov, Sabunçu, Ramana qəsəbələri) və **2 regionda** (Qobustan, Şamaxı rayonu) erkən nikahların və qız uşaqlarının təhsildən yayınmasının qarşısının alınması məqsədilə **43 ailə** ilə görüşlər təşkil edilmişdir.

Komitə yanında **İctimai Şura** ilə birgə sosial şəbəkə blogerləri arasında “Ailə dəyərləri, qadın və uşaq hüquqlarının təbliği üzrə ən fəal bloger” müsabiqəsi elan edilmişdir. 5 meyar üzrə qiymətləndirilən **3 qalib** bloger müəyyən edilmiş, 4 nəfər isə həvəsləndirici diplomlarla mükafatlandırılmışdır.

Komitə və “Azercell MMC” Telecom şirkətinin birgə əməkdaşlığı çərçivəsində 18-35 yaş kateqoriyalarını əhatə edən **50.000** nəfər kişi və qadın abunəçilərinə ailə mövzusunda sosial-maarifləndirmə mesajları göndərilmişdir.

**Cari il ərzində Komitənin Uşaq və Ailələrə Dəstək Mərkəzlərinə (UADM)** 3166 nəfər tərəfindən müxtəlif mövzularla bağlı (3361) müraciət daxil olmuşdur. Müraciət edənlərin 762 nəfəri kişi, 2404 nəfəri isə qadın olmuşdur. 2021-ci il ilə müqayisədə müraciətlərin sayında 9% artım müşahidə olunur.

Müraciətlərdən 1157-si uşaq məsələləri ilə, 102-si sağlamlıq imkanları məhdud 18 yaşınadək uşaqlarla bağlı olmuşdur. Aidiyyatı üzrə 1901- müraciət müsbət həllini tapmışdır. Cari il ərzində UADM əməkdaşları tərəfindən 1052 ailəyə səfər edilmişdir.

UADM-lər tərəfindən yerlərdə keçirilən 704 icma görüşü, dəyirmi masa və seminarlardan 23005 nəfər bəhrələnmişdir. Mərkəzlərdə xidmətlər üzrə keçirilən 8294 məşğələdən 1871 nəfər faydalanmışdır. İl ərzində UADM lərin fəaliyyətindən ümumilikdə **29193 nəfər** bəhrələnmişdir. 2021-ci il ilə müqayisədə bəhrələnənlərin sayı 3,5 % artmışdır.

2022-ci il ərzində UADM, o cümlədən İcma Resurs və Qadın Resurs Mərkəzlərində psixoloq, sosial işçi və hüquqşünasların iştirakı ilə 7 “açıq qapı” günü keçirilib. Keçirilən “açıq qapı” günlərində 1685 nəfər vətəndaşın (1301 qadın, 384 kişi) müraciətinə baxılıb (Sosial məsələlərlə bağlı müraciətlər – 567, Hüquqi konsultasiya – 400, Psixoloji konsultasiya – 449, Uşaqla bağlı daxil olan müraciətlər – 269 ).

Uşaq hüquqlarının müdafiəsi sahəsində çalışan mütəxəssislərin peşəkarlığının artırılması məqsədilə 7-ci CHED (Uşaqlıq dövründə sağlamlıq, təhsil, sosial inkişaf) baza kursu çərçivəsində beynəlxalq səviyyədə keçirilən (ABŞ-ın Corctaun Universitenin Uşaq və İnsan İnkişafı Mərkəzi) təlimlərdə UADM lərin 11 əməkdaşı iştirak etmiş və 9 nəfər əməkdaş sertifikat əldə etmişdir.

Cari il ərzində **Qadın problemləri və gender məsələləri** sahəsində 30 təlim, seminar, konfrans və 1 qaçış marafonu keçirilmişdir. Ümumilikdə təlim, seminar, konfranslarda 4827 nəfər, marafonda isə 110 nəfər gənc iştirak etmişdir.

Komitə tərəfindən 8 mart Beynəlxalq Qadınlar günü münasibəti ilə Azərbaycan Respublikası Prezidentinin Sərəncamı ilə təltif olunan, 2021-ci ildə “Yüksəliş” müsabiqəsində qalibləri və Azərbaycanın ictimai-siyasi həyatında fəal olan qadınların iştirakı ilə bayram tədbiri keçirilmişdir.

Komitə və Təhsilin İnkişafı Fondunun birgə əməkdaşlığı ilə 11 oktyabr - Beynəlxalq Qızlar Gününə həsr edilmiş “Gənc Qızların Təhsilinə Dəstək-2022” layihəsinə start verilmişdir. Layihə çərçivəsində Elm və Təhsil Nazirliyi və Komitə arasında niyyət protokolu imzalanmışdır. Eyni zamanda “Gənc Qızların Təhsilinə Dəstək-2022” Kampaniyası çərçivəsində regionlardan olan, ali məktəblərə qəbul imtahanlarında yüksək bal toplayan, aztəminatlı və həssas qrupdan olan **25 tələbəyə** təqüdün verilməsi təmin olunmuşdur.

Birləşmiş Millətlər Təşkilatının Azərbaycandakı Nümayəndiliyi ilə birgə Gender Əsaslı Zorakılığa Qarşı 16 Günlük Fəallıq Kampaniyası çərçivəsində **16** **rayonda** (Biləsuvar, Bərdə, Qazax, Lənkəran, Mingəçevir, Sumqayıt, İsmayıllı, Qəbələ, Yevlax, Şəki, Sabirabad, Qax, Cəlilabad, Zaqatala, Qusar, Xaçmaz**) 2696 nəfərin iştirakı ilə** məişət zorakılığı haqqında məlumatlılığın artırılması məqsədilə maarifləndirici görüşlər keçirilmişdir.

Komitə Azərbaycan Respublikası Prezidentinin Administrasiyasının Siyasi partiyalar və qanunvericilik hakimiyyəti ilə əlaqələr şöbəsinin birgə təşkilatçılığı ilə “**Qadın hüquqları yeni ictimai-siyasi reallıqlar kontekstində”**, Yeni Azərbaycan Partiyası Mərkəzi Aparatının birgə təşkilatçılığı ilə görkəmli oftalmoloq-alim, akademik Zərifə xanım Əliyevanın anadan olmasının 99-cu ildönümünə həsr edilmiş **“Nurlu ömrün işığı”,** Gənclər və İdman Nazirliyinin əməkdaşlığı ilə birgə Lənkəran şəhərində **“Narkomaniyaya Yox Deyək”** mövzusunda konfranslar həyata keçirmişdir.

Komitə tərəfindən Azərbaycan Əmək və Sosial Münasibətlər Akademiyasında gender siyasəti ilə bağlı **2 mövzuda** mühazirə,həmçinin Beynəlxalq Almaniya Əməkdaşlıq Cəmiyyəti (GİZ) ilə birgə **“Qadınların yerli idarəetmədə iştirakının artırılması”** mövzusunda dəyirmi masa keçirilmişdir.

Azərbaycan xalqının Ümummilli Lideri, Ulu Öndər Heydər Əliyevin xatirəsinə həsr olunmuş “**Şuşa bizim milli rəmzimizdir”** mövzusunda gənc yazarlar və jurnalistlər arasında “Ən yaxşı yazı” müsabiqənin yekunlarına həsr olunmuş tədbirdə müsabiqənin 5 qalibi müəyyən edilmişdir.

Komitə və Qeyri-Hökumət Təşkilatlarına Dövlət Dəstəyi Agentliyinin birgə təşkilatçılığı ilə “BMT-nin Qadınlara qarşı ayrı-seçkiliyin bütün formalarının ləğv edilməsi haqqında Konvensiyasının (CEDAW) həyata keçirilməsində qeyri-hökumət təşkilatlarının rolu” mövzusunda konfrans keçirilmişdir.

Komitənin, BMT-nin İnkişaf Proqramı və ABŞ Beynəlxalq İnkişaf Agentliyinin birgə əməkdaşlığı ilə “Sahibkarlığa və Məşğulluğa İqtisadi Dəstək” layihəsi çərçivəsində Sumqayıt, Xaçmaz və Bərdə Qadın Resurs Mərkəzləri açılmışdır.

“Gender bərabərliyinin təminatları haqqında” Azərbaycan Respublikasının 10 dekabr 2006-cı il tarixli Qanununun 20-ci maddəsinə əsasən Komitə tərəfindən üç əsas istiqamət üzrə Məlumat hazırlanaraq, Azərbaycan Respublikasının Milli Məclisinə təqdim edilmişdir. Məlumat 2021-ci il üzrə respublikamızda bu sahədə həyata keçirilən dövlət siyasətinin əsas istiqamətlərini, o cümlədən dövlətin vəzifələrini, beynəlxalq öhdəliklərin yerinə yetirilməsi ilə bağlı görülmüş işləri və qarşıya qoyulan plan və tövsiyələri özündə əks etdirir.

Cari ilin yekununda Komitə sədri Bahar Muradova Milli Məclisin plenar iclasında gender bərabərliyinin təmin edilməsi ilə bağlı 2021-ci il üzrə məlumatla çıxış etmişdir.

**Uşaq məsələləri ilə bağlı keçirilmiş 31 təlim, seminar və icma görüşlərindən 2213 iştirakçı faydalanmışdır**.

“Uşaq hüquqlarının həyata keçirilməsinə dövlət nəzarəti Qaydası”na əsasən 2022-ci il ərzində monitorinq keçirilməsi nəzərdə tutulan uşaq müəssisələrinin siyahısı üzrə 5 dövri və 1 növbədənkənar monitorinq təşkil olunmuşdur. Monitorinqlərin nəticəsinə uyğun olaraq 1 müəssisənin (Sevgi Uşaq Evi) fəaliyyəti ilə bağlı rayon prokurorluğu tərəfindən cinayət işi açılmışdır. 1 müəssisə isə Elm və Təhsil Nazirliyinin əsaslı təmirə ehtiyacı olan müəssisələrin siyahısına daxil edilmişdir. Digər müəssisələrin fəaliyyətində aşkar olunan nöqsanlarla bağlı tövsiyələr verilmiş və ümumi vəziyyət qənaətbəxş hesab edilmişdir.

Cari ildə İraq və Suriya Ərəb Respublikasından Azərbaycan Respublikasına ölkə vətəndaşı olan 22 uşaq repatriasiya və deportasiya edilmiş, ailələri tərəfindən qəyyumluq və himayəçiliyə götürülmüşdür.

Komitə tərəfindən “Uşaqların zərərli informasiyadan qorunması haqqında” Azərbaycan Respublikasının Qanununun 13-cü maddəsinə əsasən rəsmi internet informasiya ehtiyatında informasiya məhsulunun yaş təsnifatının aparılması üzrə ekspertə ixtisas attestatı verilmişdir.

**5 regionda** (Qəbələ, İsmayıllı, Qusar, Lənkəran və Astara) “İnternetdən təhlükəsiz istifadə üçün maariflənək” mövzusunda **200-ə yaxın** uşağın iştirakı ilə təlim keçirilmişdir.

 **“Uşaq Səfirlər Məclisi”** nin təşəbbüsü ilə **“Uşaqdan uşağa**” layihəsi çərçivəsində **"Xəyalların Sərhədi Yoxdur" adlı** interaktiv konfrans və “Liderlik və təşkilatçılıq bacarıqlarını inkişaf etdirək” adlı maarifləndirici tədbir, **“Qızlar müzakirəyə qoşulur”** layihəsi çərçivəsində **3 görüş**, **“Şuşa-mədəni irsimiz”** adlı intellektual yarış, Quba rayonunda uşaq hüquqları haqqında təlim və Uşaq Səfirlər Məclisinin saytının təqdimatı keçirilmişdir.

“8 Noyabr-Zəfər Günü” münasibətilə ilə **“Zəfərə Aparan İdeya” adlı 2 startap layihə müsabiqəsi** elan edilmişdir. 2 Müsabiqə boyunca uşaq hüquqlarının müdafiəsi ilə bağlı müxtəlif mövzularda **Bakı şəhəri və cənub bölgəsi üzrə (Astara, Cəlilabad, Lerik, Masallı, Yardımlı, Lənkəran)**  **418 layihə** təqdim olunmuşdur. Final mərhələdə 10 layihə sahibi fəal iştirakına görə diplomla təltif edilmişdir. Ümumilikdə Layihəyə **180 uşaq** cəlb olunmuşdur.

Komitənin və Beynəlxalq Təhsil üzrə Amerika Şurasının Peşəkar İxtisasartırma Proqramın birgə təşkilatçılığı, Elm və Təhsil Nazirliyin dəstəyi ilə Bakı və Sumqayıt şəhərlərinin orta ümumtəhsil müəssisələrində fəaliyyət göstərən **60**-**a yaxın məktəb psixoloqları** üçün “Sosial-Emosional Öyrənmə” adlı 2 günlük təlim keçirilmişdir.

Ağstafa rayonunda “Uşaq əməyinin istismarının qarşının alınması” mövzusunda **4 yerli icra hakimiyyəti orqanının (**Ağstafa, Tovuz, Şəmkir və Qazax) **50 əməkdaşının** iştirakı ilə təlim keçirilmişdir.

Komitə tərəfindən **349 nəfərin iştirakı ilə müxtəlif regionlardan olan** (Oğuz, Şəki, Qax, Zaqatala, Balakən, Qobustan, Şamaxı, Ağsu, İsmayıllı və Qəbələ) qızlar arasında şahmat üzrə turnir təşkil edilmiş və onlara ustad dərsləri keçilmişdir.

Birləşmiş Millətlər Təşkilatının Uşaq Hüquqları Komitəsinin 2023-cü il yanvarın 16-dan fevralın 3-dək Cenevrə şəhərində BMT-nin “Uşaq hüquqları haqqında” Konvensiyası üzrə keçiriləcək 92-ci sessiyada Azərbaycan Respublikası Hökumətinin beşinci və altıncı dövri məruzəsinin təqdimatı nəzərdə tutulur. Dövrü hesabata hazırlıq məqəsdilə 19 dövlət qurumu üzrə yaradılan İşçi qrupunun mütəmadi olaraq görüşləri keçirilmişdir.

Komitənin və Vətəndaşlara Xidmət və Sosial İnnovasiyalar üzrə Dövlət Agentliyinin birgə təşkilatçılığı ilə “İTi zəka” hakaton müsabiqəsi keçirilmiş, 3 qalib komanda müəyyən edilmişdir.

Komitənin təşkilatçılığı ilə “Qalib Ölkənin Qalibləri-2022” adlı istedadlı uşaqların mükafatlandırma mərasimi baş tutmuşdur. Tədbirdə elm, təhsil, mədəniyyət və idman sahəsində il ərzində Azərbaycanı beynəlxalq olimpiada və yarışlarda təmsil edərək qalib olmuş, eləcə də uşaq iştirakçılığı sahəsində fəallığı ilə seçilən 70 uşaq təltif edilmişdir.

**Beynəlxalq əlaqələrin inkişafı sahəsində fəaliyyətlər.** Komitə sədrinin Belçika və İsveç Krallıqlarının, Latviyanın, Böyük Britaniya və Şimali İrlandiya Birləşmiş Krallığının, ölkəmizdəki fövqəladə və səlahiyyətli səfirləri, BMT-nin Əhali Fondunun Türkiyədəki Nümayəndəsi, Azərbaycan və Gürcüstan üzrə ölkə direktoru, BQXK-nın Azərbaycan nümayəndəliyinin rəhbəri vəzifəsində fəaliyyətini başa çatdıran xanım Ariane Bauer, BQXK-nın Azərbaycan nümayəndəliyinin yeni rəhbəri, Moldovanın əmək və sosial müdafiə naziri, BMT-nin Uşaq Fondunun (UNİCEF) Azərbaycandakı nümayəndəliyinin rəhbəri, BMT-nin Uşaq hüquqları Komitəsinin eksperti, BMT-nin Əhali Fondunun (UNFPA) Türkiyədəki nümayəndəsi və Azərbaycan və Gürcüstan üzrə ölkə direktoruilə görüşləri keçirilmişdir.

Eyni zamanda Komitə sədri cari ildə Özbəkistan Respublikasının Qadın Sahibkarlar Klubunun nümayəndə heyətini, Türkiyəli iş qadınları və ictimaiyyət nümayəndələrini qəbul etmişdir.

Qarşılıqlı təcrübə və əməkdaşlıq əlaqələrinin möhkəmləndirilməsi məqsədilə Komitə sədri Türkiyə Respublikasının Ailə və Sosial Xidmətlər nazirinin dəvəti ilə Türkiyə Respublikasında səfərdə olmuşdur.

Həmçinin Komitə sədrinin dəvəti ilə Türkiyə Respublikasının Ailə və Sosial Xidmətlər naziri Derya Yanıkın rəhbərlik etdiyi nümayəndə heyəti Azərbaycanda rəsmi səfərdə oolmuşdur. Səfər çərçivəsində keçirilmiş görüşlərdə qarşılıqlı maraq doğuran məsələlər ətrafında səmərəli fikir mübadiləsi aparılmışdır.

Türkiyə Respublikasının Ailə və Sosial Xidmətlər Nazirliyinin koordinasiyasında İstanbulda “Mədəni kodlar və Qadın” mövzusunda keçirilən V Beynəlxalq Qadın və Ədalət Zirvəsində Ailə, Qadın və Uşaq Problemləri üzrə Dövlət Komitəsinin sədri Bahar Muradovanın rəhbərlik etdiyi nümayəndə heyəti iştirak etmişdir.

Sözügedən səfər çərçivəsində İstanbul şəhərində “Azərbaycan və Türkiyə Hökumətləri arasında ailə, qadın və uşaq məsələləri üzrə siyasət sahəsində Əməkdaşlıq Protokolu ilə bağlı Fəaliyyət Planı” imzalanıb. Sənədi ölkə Prezidenti cənab İlham Əliyevin müvafiq Sərəncamı ilə Azərbaycan hökuməti adından Dövlət Komitəsinin sədri Bahar Muradova imzalayıb.

Komitə tərəfindən 17 ay davam edən “Azərbaycanda məişət zorakılığı qurbanlarının təhlükəsizliyinin və onlara dəstəyin təmin edilməsi üçün dövlət qurumlarının və yerli səviyyədə istiqamətləndirmə mexanizmlərinin imkanlarının gücləndirilməsi” adlı Tvinninq layihəsinin yekun konfransı keçirilmişdir.

Komitə və Litva Respublikasının Sosial Təhlükəsizlik və Əmək Nazirliyi arasında ailə, qadın və uşaq məsələləri üzrə Əməkdaşlıq haqqında Memorandum imzalanmışdır. Memoranduma əsasən Litva və Azərbaycan ailə, qadın və uşaq məsələləri üzrə əməkdaşlığı inkişaf etdirmək barədə razılığa gəlinmişdir.

Komitə sədri BMT-nin Azərbaycan Nümayəndəliyinin və Beynəlxalq Münasibətlərin Təhlili Mərkəzinin birgə təşkilatçılığı ilə "Qadın, sülh və təhlükəsizlik: Post münaqişə dövründə bərpa işlərində qadınların rolu" mövzusunda keçirilmiş konfransda və BMT-nin Qadınların Vəziyyəti üzrə Komissiyasının 66-cı sessiyasında "İqlim dəyişikliyi, ətraf mühit və fəlakət risklərinin azaldılması strategiyaları və proqramları kontekstində gender bərabərliyi, bütün qadın və qızların səlahiyyətlərinin artırılmasına nail olmaq" mövzusuna həsr edilmiş nazirlər səviyyəsində dəyirmi masada iştirak etmişdir.

Azərbaycan Respublikasının Prezidentinin Sərəncamı ilə müəyyən edilmiş aidiyyəti dövlət orqanlarının yüksək səviyyəli nümayəndə heyəti Komitə sədrinin rəhbərliyi ilə 14-17 iyun 2022-ci il tarixlərində İsveçrə Konfederasiyasının Cenevrə şəhərinə səfər etmişdir. BMT-nin Qadınlara qarşı ayrı-seçkiliyin ləğv olunması üzrə Komitəsinin Cenevrə şəhərində keçirilən 82-ci sessiyasında Azərbaycan Hökumətinin “Qadınlara qarşı ayrı-seçkiliyin bütün formalarının aradan qaldırılması üzrə Konvensiyası”nın icrasına dair altıncı dövri hesabatı təqdim edilmişdir.

Cari ildə “Avropa İttifaqı-Azərbaycan İllik Fəaliyyət Proqramı”nın müzakirəsində, BMT-nin Mərkəzi Asiya İqtisadiyyatları üçün  Xüsusi Proqramının ( SPECA) Gender və Dayanıqlı İnkişaf Məqsədləri üzrə tematik İşçi Qrupunun illik iclasında, Avropa Şurası Uşaq Hüquqları üzrə Rəhbər Komitəsinin (CDENF) 6-cı iclasında komitə tərəfindən rəhbər səviyyədə iştirak təmin edilmişdir.

**Məişət zorakılığı ilə mübarizə sahəsində tədbirlər.**

Komitə tərəfindən ali təhsil müəssisələrinin tələbələrinin iştirakı ilə “**Məişət zorakılığına YOX deyək!”** adlı konfrans keçirilmişdir.

Komitənin təklifi əsasında Avropa Komissiyası tərəfindən maliyyələşdirilən və NIRAS İsveç təşkilatı tərəfindən koordinasiya şəraitində həyata keçirilən “EU4Gender Equality: Reform Help Desk” layihəsi çərçivəsində məişət zorakılığına məruz qalmış ahıllar və əlilliyi olan şəxslər üçün xüsusi dəstək proqramlarına dair təlimat hazırlanmışdır.

Məişət zorakılığının qarşısının alınması sahəsində mövcud hüquqi və institusional mexanizimlərin əhali arasında təşviqinin gücləndirilməsi məqsədi ilə Bakı şəhərinin 12 rayonunda və 6 regionda (Şirvan, Cəlilabad, Tovuz, Quba, Qax, Abşeron ) İcra Hakimiyyəti yanında yaradılmış Gender zorakılığı və uşaqlara qarşı zorakılıq üzrə monitorinq qruplarının üzvləri ilə maarifləndirmə görüşləri keçirilmiş və onlara tövsiyələr verilmişdir.

Komitə tərəfindən **6 regionun** Peşə litseylərində tələbə və müəllim heyəti üçün “Məişət zorakılığının qarşısının alınması və onunla mübarizə” mövzusunda təlimlər keçirlmişdir. Həmçinin “Məişət zorakılığına YOX deyək” adlı layihə çərçivəsində Dövlət Komitəsinin könüllüləri ilə, “Davam” Gənclər Hərəkatı ilə birgə Bakı Dayaq Mərkəzində, Elm və Təhsil Nazirliyinin dəstəyi ilə Turizm və Sosial Xidmətlər üzrə Bakı Dövlət Peşə Təhsil Mərkəzində görüşlər keçirilmişdir.

**Çap materialları, video roliklər.**

Komitənin "Ailə və Bərabər İnkişaf" adlı jurnalı hazırlanmış və rəsmi sayta yerləşdirilmişdir.

“Ailədə uşaqların hüquqlarını qoruyaq, oxuyaq və paylaşaq, uşaqlara laqeyd qalmayaq” adlı elektron **çap vəsaiti** hazırlanaraq Komitənin sosial şəbəkələrində paylaşılmışdır.

[''İnternetdən təhlükəsiz istifadə üçün maariflənək'' mövzusunda](http://www.scfwca.gov.az/store/media/security.jpg) buklet, Azərbaycanda uşaqların ailə-cəmiyyət münasibətlərində yeri və rolu”adlıanalitik hesabat çap edilmiş, 12 mövzuda **elektron poster** **və stikerlər**tərtib edilmişdir. Elektron posterlərdən ibarət videoçarxlar “Azərbaycan Dəmir Yolları” Qapalı Səhmdar Cəmiyyətinə məxsus olan ictimai nəqliyyatlarda, “Bakı-Sumqayıt”, “Bakı-Gəncə” xətləri üzrə fəaliyyət göstərən sürət qatarlarının monitorlarında yayımlanmışdır.

“Gender bərabərliyi” adlı dərslik və Dövlət Komitəsinin sifarişi əsasında Sosial Tədqiqatlar Mərkəzi tərəfindən hazırlanmış **“Azərbaycanda uşaqların ailə-cəmiyyət münasibətlərində yeri və rolu”** adlıanalitik hesabat çap edilmişdir.

Dövlət Komitəsi tərəfindən “Uşaqların doğulanadək cins seçiminin qarşısının alınmasına dair 2020-2025-ci illər üçün Tədbirlər Planı”na əsasən “İnanın. Onlar bacarar” adlı sosial çarx, “Azərbaycan Respublikasında məişət zorakılığı ilə mübarizəyə dair 2020–2023-cü illər üçün Milli Fəaliyyət Planı”nın 12.7.5-ci bəndinə əsasən “Susmayaq! Zorakılıq zəncirini birlikdə qıraq!” şüarı ilə videoçarx hazırlanmışdır.